CELEX: C2004/300/100
Language: lt
Date: 2004-12-04 00:00:00
Title: Byla T-411/04 Jean-Paul Keppenne 2004 m. spalio 6 d. pareikštas ieškinys Europos Bendrijų Komisijai

4.12.2004   
            
            
               LT
            
            
               Europos Sąjungos oficialusis leidinys
            
            
               C 300/51
            
         Jean-Paul Keppenne 2004 m. spalio 6 d. pareikštas ieškinys Europos Bendrijų Komisijai
   (Byla T-411/04)
   (2004/C 300/100)
   Proceso kalba: prancūzų
   2004 m. spalio 6 d. Europos Bendrijų Pirmosios instancijos teisme buvo pareikštas Jean-Paul Keppenne, gyvenančio Etterbeek (Belgija), atstovaujamo advokato Paul-Emmanuel Ghislain, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               —
            
            
               panaikinti Komisijos sprendimus nepadidinti pirmumo taškų, kuriuos Generalinis direktoratas paskyrė ieškovui pagal 2003 m. tarnybinės veiklos vertinimą, skaičiaus ir nesuteikti ieškovui A5 kategorijos, 2003 m. paaukštinant pareigas, bei paskyrimų tarnybos sprendimą, kuriuo atsakyta į ieškovo skundą (R/673/03 ir R/716/03),
            
         
               —
            
            
               priteisti iš Europos Bendrijų Komisijos ieškovui 3 000 eurų neturtinės žalos atlyginimą,
            
         
               —
            
            
               priteisti iš Europos Bendrijų Komisijos bylinėjimosi išlaidas.
            
         Teisiniai pagrindai ir pagrindiniai argumentai
   Šis ieškinys pateiktas po to, kai buvo pradėta byla T-272/04, kurioje buvo ginčijami sprendimai, netiesiogiai atmetantys to paties ieškovo pateiktus skundus. Paskyrimų tarnyba galiausiai priėmė sprendimus, tiesiogiai atmetančius skundus. Juos šioje byloje reikalaujama panaikinti.
   Ieškovas grįsdamas savo reikalavimus iš esmės teigia, kad sprendimais jam paskirta užslėpta nuobauda už tai, kad jis buvo perkeltas dirbti į Teisingumo Teismą, ir nebuvo tinkamai atsižvelgta į jo nuopelnus.
   Ieškinyje nurodoma, kad buvo pažeistos pareigūnų tarnybinės veiklos vertinimo ir pareigų paaukštinimo taisyklės, nediskriminavimo ir proporcingumo principai, taip pat teigiama, kad buvo piktnaudžiauta įgaliojimais.